A aquest escrit s'ha d'adjuntar la certificació de la sentència o sentències al·legades amb menció de la seva fermesa o, si no, una còpia simple del seu text i justificació documental que s'ha sol·licitat la certificació, cas en què el secretari judicial l'ha de reclamar d'ofici.
Si la sentència ha estat publicada d'acord amb el que disposa l'article 72.2, n'hi ha prou amb indicar el diari oficial en què aparegui publicada.
Si l'escrit d'interposició compleix els requisits que preveuen els apartats anteriors i es refereix a una sentència susceptible de cassació per a la unificació de la doctrina, el secretari judicial ha d'admetre el recurs.
Altrament, ha de donar compte a la Sala perquè resolgui el que sigui procedent.
Admès el recurs, el secretari judicial l'ha de traslladar, amb lliurament de còpia, a la part o parts contra les quals es recorre perquè formalitzin per escrit la seva oposició en el termini de trenta dies, i mentrestant les actuacions queden de manifest a l'Oficina Judicial.
El trasllat del recurs a la part o parts contra les quals es recorre exigeix, si s'escau, que s'hagi portat prèviament a les actuacions la certificat reclamada.
Si no s'admet el recurs s'ha de dictar una interlocutòria motivada, però abans de resoldre la Sala ha de posar de manifest succintament la possible causa d'inadmissió a les parts, en el termini comú de cinc dies, perquè formulin les al·legacions que estimin procedents.
Contra la interlocutòria d'inadmissió es pot interposar recurs de queixa, que s'ha de substanciar d'acord amb el que estableix la Llei d'enjudiciament civil.
Presentat l'escrit o escrits d'oposició al recurs, o transcorregut el termini per a això, la Sala sentenciadora ha d'elevar les actuacions i l'expedient administratiu a la Sala Contenciosa Administrativa del Tribunal Suprem, i s'ha d'ordenar la citació a termini de les parts per a la seva compareixença en el termini de trenta dies.
A aquest escrit, s'hi ha d'adjuntar la certificació de la sentència o les sentències al·legades amb menció de la seva fermesa o, en el seu defecte, una còpia simple del text i la justificació documental que se n'ha sol·licitat la certificació, cas en què la sala l'ha de reclamar d'ofici.
Si la sentència ha estat publicada d'acord amb el que disposa l'article 72.2, n'hi ha prou d'indicar el diari oficial en què surti publicada.
Si l'escrit d'interposició compleix els requisits que preveuen els apartats anteriors i es refereix a una sentència susceptible de cassació per a la unificació de doctrina, la sala sentenciadora ha d'admetre el recurs i en la mateixa diligència d'ordenació n'ha de traslladar i ha de lliurar-ne una còpia a la part o les parts recorregudes perquè formalitzin per escrit l'oposició en el termini de trenta dies; mentrestant les actuacions queden de manifest a la Secretaria.
El trasllat del recurs a la part o les parts recorregudes exigeix, si s'escau, que s'hagi portat prèviament a les actuacions judicials la certificació reclamada.
Si no és així, ha de dictar interlocutòria motivada en què declari la inadmissió del recurs, però abans de resoldre ha de posar de manifest succintament la possible causa d'inadmissió a les parts, en el termini comú de cinc dies, perquè formulin les al·legacions que estimin procedents.
Contra la interlocutòria d'inadmissió es pot interposar recurs de queixa, que se substancia d'acord amb el que estableix la Llei d'enjudiciament civil.
Una vegada presentat l'escrit o els escrits d'oposició al recurs, o transcorregut el termini per fer-ho, la sala sentenciadora ha d'elevar les actuacions judicials i l'expedient administratiu a la Sala Contenciosa Administrativa del Tribunal Suprem, i ho ha de posar en coneixement de les parts.